Държавен вестник, бр. 12, 2012 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  12
национален контрапартньор/координатор, 
който да осъществява редовна връзка с всички 
национални контрапартньори/координатори. 
Националният контрапартньор/координатор 
ще носи отговорност за цялостното изпълнение 
на споразумението от страна на министерство­
то, докато Ръководителят на Офиса на СЗО 
за държавата (HWCO) ще отговаря от името 
на СЗО. Съобразно с това ще се уговори съ­
ответният работен план по споразумението, 
включително планираните подрезултати и 
графикът на изпълнение. Изпълнението ще 
започне в началото на двугодишния период 
2012 – 2013 г. Регионалният офис ще предос­
тави възможно най-високото ниво на техни­
ческа помощ на държавата, като съдейства 
чрез офиса си в държавата или чрез други 
форми на присъствие в страната. Цялостната 
координация и управление на работния план 
за държавата е отговорност на Ръководителя 
на Офиса на СЗО за държавата.
Разпределението на бюджета на СЗО за 
двугодишния период показва очакваните 
разходи за предоставяне на планираните 
подрезултати най-вече на национално ниво, 
включително разходи за персонал в държа­
вите, от който се изисква изпълнението на 
работния план. Финансирането ще идва както 
от корпоративните ресурси на СЗО, така и от 
всякакви други ресурси, достъпни чрез СЗО. 
Тези средства не следва да се използват за 
субсидиране или запълване на недостига от 
финансиране в здравния сектор, като добавки 
към заплати или за закупуване на стоки и 
консумативи. Закупуването на стоки и кон­
сумативи и даренията в рамките на действия 
за преодоляване на кризи или като част от 
демонстрационни проекти ще продължи да 
се финансира по допълнителни механизми 
в съответствие с правилата и разпоредбите 
на СЗО. 
Посоченият бюджет не отразява стойност­
та на помощта от страна на техническия и 
управленския персонал на СЗО, базиран в 
Регионалния офис, в географски разпръсна­
тите офиси (GDOs), както и стойността на 
приноса на СЗО Офиса в държавата за пре­
доставянето на планираните подрезултати и 
по тази причина числата са значително под 
реалната стойност на подкрепата, която ще 
бъде предоставена на държавата. Средствата, 
включени в споразумението, са средствата на 
организацията, предназначени за сътрудни­
чеството на Регионалния офис в рамките на 
работния план за държавата. 
Ето защо стойността на приноса на СЗО 
излиза извън рамките на посочените в този 
документ парични средства, тъй като включва 
техническа помощ и друг принос от Цен­
тралния офис, Регионалния офис, географски 
разпръснатите офиси и друг нефинансиран 
принос от офисите на СЗО в държавите. 
Корпоративните ресурси (членски внос, 
CVCA1 и EURO Flexible2 ресурси) главно ще 
бъдат използвани за гарантиране на пълно 
постигане на регионалните ключови прио­
ритетни резултати (KPO), както е описано 
в документа, озаглавен „Бюджетът на про­
грамата като стратегически инструмент за 
отчетност“ (RC61/Inf.Doc/10).
Стойността на правителствения при­
нос – различен от онова, което може да се 
насочи чрез Секретариата на СЗО, не е оценен 
в това споразумение. 
Следва да се отбележи също, че това спора­
зумение е открито за по-нататъшно развитие и 
принос от други източници, които да допълнят 
общите цели или да въведат дейности, които 
не са включени на този етап. 
По-конкретно Регионалният офис за Ев­
ропа на СЗО ще подпомага координацията с 
Централния офис на СЗО, за да се увеличи до 
максимум ефективността на интервенциите в 
държавите в духа на принципа „Една СЗО“. 
ЧАСТ 1
Средносрочни приоритети за сътрудничест­
во в периода 2008 – 2013 г. и приоритети за 
2012 – 2013 г.
В отговор на обществените здравни нужди 
и на продължаващите усилия за подобряване 
на функционирането на здравната система на 
национално ниво за периода 2008 – 2013 г. са 
определени следните приоритети за сътруд­
ничество: 
Приоритет 1: Подобряване на организация­
та, ръководството и управлението на здравните 
системи и предоставянето на здравни услуги, 
включително аспектите на готовността за 
справяне с кризисни ситуации.
Приоритет 2: Намаляване на здравната, 
социалната и икономическата тежест на за­
разните болести.
Приоритет 3: Укрепване на здравната про­
моция и превенция на хроничните незаразни 
болести. 
Приоритет 4: Подобряване на системите 
за надзор и мониторинг на околната среда и 
безопасността на храните.
Приоритет 5: Намаляване на здравни­
те последствия при извънредни ситуации, 
бедствия, кризи и конфликти и свеждане до 
минимум на социалното и икономическото 
им въздействие. 
1 CVCA (Core Voluntary Contributions Account) 
(Основна сметка за доброволен принос) = Средства 
за официална помощ за развитие (ODA), които 
се предоставят глобално и гъвкаво на СЗО от 
донори за финансиране на дейности в одобрени 
за официална помощ държави.
2 EURO Flexible са средства, предоставени 
доброволно, които осигуряват гъвкавост на ниво 
Регионален офис за Европа на СЗО.